21.4.2020.

**HRVATSKI JEZIK**

Danas ćemo ponoviti što znamo o pisanju glasova **č,ć,dž,đ**. Naučit ćemo i nešto novo i tako proširiti svoj fond riječi koje sadrže skupine glasova **č,ć,dž,đ**.

Otvorite čitanku na 170. strani.

Promotrite sliku. Pročitajte što izgovara mišić. Pazite na izgovor glasova **č,ć,dž,đ**.

Mišić : Mačak, Mačka, Mače, kuća, ključić, ući, viče, mijauče, jauče, skačem

džipić, životić, doviđenja, mikrofončić

Što radi mišić? Zašto mače ne uspijeva otključati vrata?Je li mišić obavio svoj novinarski zadatak?Zašto? Kojim se riječima mišić služi?

Promotrite riječi napisane u tablicama na sljedećoj strani. Pročitajte ih. Pazite na izgovor!

Kojoj vrsti riječi pripadaju riječi napisane u 1. tablici? To su imenice- Mačak, Mačka, ključ i glagoli skače, viče, mijauče.

Kojoj vrsti riječi pripadaju riječi napisane u 2. tablici? To su imenice- ćuk, kružić, leptirić, listić, kuća i glagol klepeće.

Kako zovemo riječi koje kazuju nešto maleno kružić, leptirić i listić? To su umanjenice.

U 3.tablici su nam istaknute umanjenice imenica: mačak- mačić, ključ- ključić, zec- zečić, kolač- kolačić, orah- oraščić te glagol pričvršćuje.

U 4. tablici su istaknute riječi koje sadrže glasove dž, đ- džep, džip, anđeo, rođendan, udžbenik.

U 5. tablici istaknute su riječi koje sadrže skupine glasova **č,ć,dž,đ**- džepić, džipić, anđelčić, pačić, ključić. Prepoznajete li, da su napisane riječi umanjenice. Kada nismo sigurni kako ćemo napisati neku riječ poslužit ćemo se Hrvatskim pravopisom.

U pisanku iz Hrvatskog jezika prepišite plan ploče i riješite 1. zadatak iz čitanke na 171. strani. Umjesto priče o likovima vi ćete napisati po jednu rečenicu za svaku sličicu. Nakon toga napišite 5 rečenica u kojima će te koristiti riječi koje sadrže slova **č,ć,dž,đ**.

Riješeni zadatak poslat ćete na kontrolu u srijedu, 22.4.2020.

 **PLAN PLOČE** 21.4.2020.

Izgovor i pisanje glasova č, ć, dž i đ

 č ć č i ć đ i dž đ i dž č i ć

Mačak ćuk mačić džep džepić

Mačka kružić ključić džip džipić

ključ leptirić zečić anđeo anđelčić

**Za kraj se poigrajte i na zanimljiv način provjerite svoje znanje.**

[https://wordwall.net/hr/resource/1246569/hrvatski-jezik/izgovor-i-pisanje-glasova-%c4%8d-%c4%87-d%c5%be-%c4%91-ije-je](https://wordwall.net/hr/resource/1246569/hrvatski-jezik/izgovor-i-pisanje-glasova-%C4%8D-%C4%87-d%C5%BE-%C4%91-ije-je)

[https://wordwall.net/hr/resource/1562174/hrvatski-jezik/rije%c4%8di-sa-%c4%8d%c4%87d%c5%be%c4%91ijejeljnj](https://wordwall.net/hr/resource/1562174/hrvatski-jezik/rije%C4%8Di-sa-%C4%8D%C4%87d%C5%BE%C4%91ijejeljnj)

**MATEMATIKA**

Danas nastavljamo s vježbom. Pisano ćemo zbrajati, oduzimati, množiti i dijeliti – izvoditi više računskih radnji.

Današnji vaš zadatak je riješiti zadatke iz ZZ na str. 70. Možete računati u bilježnici , a samo rješenja prepisati u ZZ jer mi se čini da u zbirci nećete imati dosta mjesta za računanje.

Sutra ću vam poslati rješenja, a vi ćete sami procijeniti koliko ste bili uspješni u radu. Sretno!

RJEŠENJA (20.4.)

RB str. 77.

2. ( 275 \* 56 ) + ( 403 \* 47 ) = 15 400 + 18 941

 = 34 341

3. ( 47 845 + 25 577 ) : 6 + 420 = 73 422 : 6 + 420

 = 12 237 + 420

 = 12 657

ZZ str. 69

15. 5 880 :24 + ( 5 928 – 346 ) = 245 + 5 582

 = 5 827

16. 12 420 : 36 = 345 P: 10 668 : 42 = 254 P:

17. 18 088 : 56 = 323

18. 10 224 : 18 = 568 Količnik je 568.

19. 11 040 : 46 = 240 Lav će sigurno pojesti240 obroka do nove nabave.

**Priroda i društvo** 21.4.2020.

Za početak pogledajte ima li kakvih promjena u posudi u koju ste posijali sjemenke graha. Provjerite je li zemlja suha, ako je, dodajte malo vode. Ne zaboravite bilježiti svoja zapažanja.

 Sada ćete ponoviti sve što ste naučili o životu životinja i međuovisnosti biljaka i životinja tako što ćete zadana pitanja prepisati u bilježnicu i odgovoriti na njih.

**Pitanja za ponavljanje:**

1. Objasni u koje tri skupine svrstavamo životinje prema načinu njihove hranidbe.

2. Čime se hrane divlje životinje?

3. Koje životinje ljudi najčešće drže kao kućne ljubimce?

4. Kako biljke utječu na život životinja?

5. Kako životinje utječu na život biljaka?

6. Objasni što je životna zajednica.

A sada slijedi novi zadatak. Napravit ćete istraživanje o jednoj ptici prema vlastitoj želji. Napisat ćete svojim riječima desetak rečenica o njenom izgledu, veličini, boji perja i kljuna, glasanju (pjeva li lijepo ili kriješti), njenom načinu života i obitavalištu/ staništu. Rezultati istraživanja trebat će nam drugi tjedan jer ćemo na satu Hrvatskoga jezika opisivati pticu. Rezultat tvojeg istraživanja poslat ćeš mi na uvid u ponedjeljak, 27.4.2020.

Sada provjerite stečena znanja na zabavniji način:

[https://wordwall.net/hr/resource/995346/priroda-i-dru%c5%a1tvo/%c5%beivot-%c5%beivotinja](https://wordwall.net/hr/resource/995346/priroda-i-dru%C5%A1tvo/%C5%BEivot-%C5%BEivotinja)

[https://wordwall.net/hr/resource/1334255/priroda-i-dru%c5%a1tvo/%c5%beivot-%c5%beivotinja-i-me%c4%91uovisnost-biljaka-i](https://wordwall.net/hr/resource/1334255/priroda-i-dru%C5%A1tvo/%C5%BEivot-%C5%BEivotinja-i-me%C4%91uovisnost-biljaka-i)

Sretno!